משמר הכנסת

כנסת]]
איש משמר הכנסת בעבר
משמר הכנסת בהלווייתו של השר [[אורי אורבך]]
משמר הכנסת ב[[הלוויית שמעון פרס]]
משמר הכנסת הוא הגוף האחראי על האבטחה השוטפת במשכן הכנסת וברחבתו, על שמירת הסדר בתוך המשכן ועל שמירת חסינות הכנסת. לאנשי משמר הכנסת תפקיד ייצוגי בטקסים הנערכים במשכן הכנסת, טקסי קבלת פנים, בטקס הדלקת המשואות בהר הרצל ובטקסי קבורה ואזכרה של אישי ציבור.

בפרלמנטים אחרים בעולם נתונה לעיתים אבטחת מתחם הפרלמנט בידי המשטרה או שירות ביטחון כללי, ואולם ברובם קיים גוף דומה.

==היסטוריה==
קצין הכנסת הראשון בשנים 1952–1953 היה ירחמיאל בלקין.

ב-29 באוקטובר 1957 יידה אדם מעורער בנפשו ששמו משה דואק רימון יד במליאת הכנסת. השר חיים משה שפירא נפצע קשה, ראש הממשלה דוד בן-גוריון וגולדה מאיר נפצעו קל. בעקבות המקרה הוקם, בשנת 1958, משמר הכנסת, אשר בתחילה היה חלק מהמשטרה. סמכותו ומעמדם של אנשיו נקבעו בחוק משכן הכנסת, רחבתו ומשמר הכנסת, תשכ"ח-1968. לתפקיד קצין הכנסת במתכונתו החדשה מונה יונה חצור.

מאז ומתמיד, משמר הכנסת השתמש בתוצרת ישראלית. בעבר היו אלו רובי עוזי ומיני עוזי ורובי גליל (שעדיין משמשים כנשק הטקסי) ומיקרו גליל. בשנת 2012 החלו רובי המיקרו-תבור, אף הם מפיתוח ותוצרת ישראל, להיקלט במשמר הכנסת. כיום חמושים מאבטחי משמר הכנסת ברובה ה"ערד", אשר נבחר משום שגם הוא נשק ישראלי. 

בשנת 2005 שודר בערוץ הכנסת סרטה התיעודי של הדס לוי סצמסקי, "המשמר יעבור לדום", המתעד את פעילות משמר הכנסת.

==ביתן פלומבו==
ביתן פלומבו הוא מסוף הכניסה למשכן הכנסת. המסופנים, אנשי משמר הכנסת האחראים על ביתן פלומבו, בודקים את הבאים בשערי הכנסת ומאשרים את כניסתם.
הביתן נקרא על-שם דוד פלומבו, פסל ירושלמי שעיצב את שערי החצר, שלושה שערי ברזל שניצבו במשך כארבעים שנה בכניסה לרחבת הכנסת ומוצבים היום מימין לשערי הזכוכית של הרחבה.

==יחידות משמר הכנסת==
בראש משמר הכנסת עומד קצין הכנסת. סמכויותיו במתחם הכנסת זהות לסמכויותיו של מפקד מחוז במשטרה. קצין הכנסת נבחר על ידי יו"ר הכנסת, ובאישור ועדת הכנסת. בהיעדרו, סמכויותיו מועברות לסגן מפקד המשמר. קצין הכנסת הנוכחי, משנת 2021, הוא ניצב יובל חן. 
;מערך החוץ: מחלקות מערך החוץ בכנסת אחראיות על האבטחה מחוץ למשכן, ביום ובלילה. האבטחה נעשית בעמדות ובסיורים רכובים.

====== כח התערבות ======
מורכב מכוח מיומן שבשגרה אחראי על האבטחה הפנימית של המשכן ובעת חירום אמון על התערבות מהירה ושחרור בני ערובה בעת הצורך.
;כוח עוז: יחידת אבטחת האישים של משמר הכנסת. היחידה הוקמה בעקבות רציחתו של השר רחבעם זאבי. אל היחידה מגיעים טובי מאבטחי משמר הכנסת והם שומרים על כשירות גבוהה בכל עת.

====== הכלבייה ======
: למשמר הכנסת מספר כלבים המזהים חומרי נפץ. כלבנים מאמנים את הכלבים ומטפלים בהם.

====== יחידת הסדרנים ======
: היא איננה יחידה בתוך משמר הכנסת אך היא נמצאת תחת פיקודו של קצין הכנסת. יחידת הסדרנים אחראית על הסדר בתוך המשכן ותפקידם בין השאר הוא להוציא חברי כנסת מהמליאה כאשר יושב ראש הכנסת מבקש זאת. כחלק מהכשרתם, אנשיה עוברים שיעורים באנגלית על מנת להיטיב בתקשורת עם התיירים והמבקרים.

== מדי משמר הכנסת ==
ככלל, משמר הכנסת נחשב לגוף ייחודי וייצוגי שתפקידו להוות "חלון ראווה" של מדינת ישראל וסמליה. אי לכך, נקבעו מדים וקוד לבוש ייחודי לו שאינו קיים בשום גוף מקביל. כך נוצר מצב בו שומר בדרגה נמוכה ילבש מדים שבדרך כלל ישמשו אוכלוסיית קצינים בכירים. לצורך הדוגמה, דרגות השומרים נענדות על שרוול ימין של חולצת המדים או המקטורן.

מדי המשמר נחלקים לשניים: מדי א' תקניים ומדי ייצוג.

מדי א - כוללים חולצה בצבע שמנת, שרוך כחול ומכנסיים כחולים. בלוויות או במשימה אחרת ייענדו שרוך מוזהב, כובע קצינים עם סמל מוזהב.

מדי ב - מדים בצבא כחול כהה בהם משתמשים לעבודה המצבעית השוטפת.

מדי ייצוג - מדים אלו משמשים לייצוג המדינה בטקסים ממלכתיים (טקסי זיכרון ממלכתיים, בערב יום העצמאות, ובכל מסגרת אחרת המחייבת זאת). כוללים חולצה לבנה, עניבה חלקה כחולה, מקטורן כחול, מכנסיים כחולים, ושרוך מוזהב, כובע קצינים עם סמל מוזהב.

קיימים גם מדי ב' ייעודיים לכלבנים, לסיירים, ועוד.

==דרגות משמר הכנסת==
הדרגות של משמר הכנסת ייחודיות, כמו גם מדיהם, בשל העובדה שמדובר בגוף ייצוגי.

;דרגות שומרים ונגדים:דרגות רב-שומר עד רב-נגד (כולל) נענדות על כותפות החולצה, הסוודר או המעיל, או המקטורן:

{| class="wikitable"
!שם הדרגה במשמר הכנסת
!סמל הדרגה
!שם הדרגה המקבילה במשטרת ישראל
|-
|רב-סמל
|66x66 פיקסלים
|רב-סמל (רס"ל)
|-
|רב-סמל ראשון
|66x66 פיקסלים
|רב-סמל ראשון (רס"ר)
|-
|רב-סמל מתקדם
|66x66 פיקסלים
|רב-סמל מתקדם (רס"ם)
|-
|רב-סמל בכיר
|66x66 פיקסלים
|רב-סמל בכיר (רס"ב)
|-
|רב-נגד
|66x66 פיקסלים
|רב-נגד (רנ"ג)
|}

;דרגות קצינים: דרגות הקצונה נענדות על הכתפיים בתוך כותפות המיועדות לכך: 
{| class="wikitable"
!שם הדרגה במשמר הכנסת
!סמל הדרגה
!שם הדרגה המקביל במשטרת ישראל
|-
|קצין משמר
|
|מפקח
|-
|שמר
|
|פקד
|-
|רב שמר
|
|רב פקד (רפ"ק)
|-
|סגן גונן
|
|סגן ניצב (סנ"צ)
|-
|גונן משנה
|
|ניצב משנה (נצ"מ)
|-
|תת-גונן
|
|תת ניצב (תנ"צ)
|-
|קצין הכנסת ומפקד המשמר
|
|ניצב
|}

==קציני משמר הכנסת==
{| class="wikitable"
!מניין
!שם
!כהונה
!הערות
|-
|1
|ירחמיאל בלקין
|1952–1953
|קצין הכנסת הראשון. עד שנת 1958 המשמר היה פלוגה של משטרת תל אביב, והשוטרים לא היו תחת פיקודה של הכנסת.
|-
|2
| יונה חצור 
| 1958–1961
| בכהונתו הוקם משמר כנסת חמוש
|-
|3
| משה גת
| 1961–1966
|
|-
|4
| יצחק בן גל 
| 1966–1988
|
|-
|5
| איתן בן אליהו
| 1988–1998 
|
|-
|מ"מ
| יאיר סלע 
| 1998–2000 
|כיהן כמ"מ קצין הכנסת
|-
|6
| יצחק שד"ר 
| 2000–2010 
|
|-
|7
| יוסף גריף 
| 2010–2021
|
|-
|8
| יובל חן
| 2021–מכהן
|
|}

== דגל משמר הכנסת ==
הדגל הקודם של משמר הכנסת בין השנים 1958 - 2007
עם הקמת משמר הכנסת נקבע לו דגל מחולק לרבעים. רבע התחתון, צמוד לתורן - רקע אדום עם מנורה בצבע צהוב, רבע העליון, באלכסון - רקע אדום עם מבצר עם שער ומגדל בצבע צהוב. שני רבעים האחרים בצבע לבן.

בשנת 2007 הוחלף הדגל ונקבע הדגל החדש בעל רקע לבן עם סמל משמר הכנסת במרכז הדגל בצבע כחול.

==ראו גם==
* דרגות כוחות הביטחון וההצלה בישראל
* היחידה הממלכתית לאבטחת אישים ומשלחות
* משטרת הקפיטול של ארצות הברית

==קישורים חיצוניים==

* 
* 
* [http://www.knesset.gov.il/review/MoviePage.aspx?mov=55 סרטון על הקמת משמר הכנסת], באתר הכנסת
* ערוץ הכנסת, [https://www.youtube.com/watch?v=sEgR2veDzWY המשמר יעבור לדום], כתבתה של הדס לוי סצמסקי באתר יוטיוב
* [http://israelinsignia.narod.ru/vkhod/knesset/knesset.htm דרגות משמר הכנסת לאורך השנים] 
* [https://web.archive.org/web/20060321154158/http://www.waronline.org/IDF/Articles/Hats/knesset_guard.htm משמר הכנסת, לבוש וכובעים לאורך השנים] 
* 
* .
* [https://youtu.be/Dh3knoa6e2A?t=22 מדים חדשים למשמר הכנסת], מינהל ההסברה, ארכיון שפילברג, 1959

== הערות שוליים ==

*
קטגוריה:מערכת הביטחון הישראלית
קטגוריה:ישראל: ארגוני אכיפת חוק